Ritratt: Miguela Xuereb .td_uid_2_609ecf8dd359b_rand.td-a-rec-img{text-align:left}.td_uid_2_609ecf8dd359b_rand.td-a-rec-img img{margin:0 auto 0 0} Il-Qorti sabet biżżejjed provi biex is-Surġent tal-Pulizija Glenn Carabott jitpoġġa taħt att ta' akkuża fuq allegat stupru. Carabott kellu wkoll talba għall-ħelsien mill-arrest miċħuda, minħabba r-riskju li jista' jbagħbas l-evidenza. Il-każ: Surġent tal-pulizija mixli bi stupru waqt li kien fuq xogħol Carabott jinsab akkużat b'dawn ir-reati: Stupru, Atti sesswali mhux kunsenswali, Li ħa filmat tal-laqgħa mhux kunsenswali, Fastidju sesswali u Li wettaq reat li huwa kien obbligat jipprevjeni. Meta xahar ilu tressaq il-Qorti, il-Maġistrat Gabriella Vella kienet semgħet kif Carabott intbagħat id-dar tal-allegata vittma biex jinvestiga serqa. Dan, iżda, allegatament stupra lill-mara. Fil-Qorti l-Ispettur John Spiteri f'isem il-Prosekuzzjoni wera n-notebook tas-servizz ta' Carabott. F'dan ikun hemm noti li l-pulizija jiktbu fix-xeni ta' reat u li fuqhom ikunu bbażati r-rapporti u x-xhieda tagħhom. L-allegata vittma xehdet permezz ta' video link wara bibien magħluqa. Il-vittma tħalliet tagħmel dan fid-dawl tal-Att dwar il-Vjolenza u tal-Konvenzjoni tal-Kunsill tal-Ewropa dwar il-Prevenzjoni u l-Ġlieda kontra l-Vjolenza fuq in-Nisa u l-Vjolenza Domestika. Aktar dwar il-każ: Is-surġent li stupra mara qalilha li jagħmel films pornografiċi għall-flus .td_uid_3_609ecf8dd3882_rand.td-a-rec-img{text-align:left}.td_uid_3_609ecf8dd3882_rand.td-a-rec-img img{margin:0 auto 0 0}